Роден е на 5 декември 1890 година във Виена в семейството на архитект и управител на строително предприятие. Учи за кратко във Виенския технически университет, след което е доброволец в Първата световна война. След войната започва да се занимава с кино и отива в Берлин, където е сред видните представители на школата на Немския експресионизъм от 20-те години. След установяването на националсоциалистическия режим в Германия заминава за Съединените щати, където остава до края на живота си.